Viktor Maleyev. Viktor Vasilyevich Maleev (1940-yil 22-iyul, Melitopol, Zaporojye viloyati) — sovet va rus mikrobiologi, epidemiolog va yuqumli kasalliklar boʻyicha mutaxassis, tibbiyot fanlari doktori, Rossiya Tibbiyot fanlari akademiyasi akademigi (2002—2013 yillar — Rossiya Fanlar akademiyasining akademigi). Suvsizlanish (shu jumladan, vabo va boshqa yuqumli kasalliklar) uchun ishlatiladigan polielektrolit eritmalari yaratuvchisi. Fan va texnika sohasida Rossiya Federatsiyasi Davlat mukofoti laureati (1997). Biografiya. Viktor Vasilyevich Maleyev 1940-yil 22-iyulda Ukrainaning Zaporojye viloyati Melitopol shahrida tavallud topgan. Taʼlimi. 1958—1964-yillarda — M. I. Kalinina nomidagi Andijon davlat tibbiyot instituti talabasi. 1964-yildan 1965-yilgacha — Andijon davlat tibbiyot instituti yuqumli kasalliklar kafedrasi aspiranturasi talabasi. Mehnat faoliyati. 1968-yildan hozirgi kunga qadar Maleyevning mehnat faoliyati Rossiya Federatsiyasi Sogʻliqni saqlash vazirligining Markaziy Epidemiologiya ilmiy-tadqiqot instituti (1991-yilgacha — SSSR Sogʻliqni saqlash vazirligi) bilan uzvniy bogʻliq. 1979-yildan buyon mazkur institut direktorining ilmiy va klinik ishlar bo‘yicha o‘rinbosari, yuqumli patologiya bo‘limi mudiri lavozimlarida ishlab kelmoqda. Maleyev bir necha bor Rossiyaning turli mintaqalarida, Osiyo, Afrika, Markaziy va Janubiy Amerika mamlakatlaridagi xavfli infeksiyalar epidemiyalari tarqalgan hududlariga tashrif buyurgan. 1990-yildan 2001-yilgacha — Moskva yuqumli kasalliklar shifokorlari jamiyati raisi. 2001-yildan beri — Rossiya Sogʻliqni saqlash vazirligining yuqumli kasalliklar boʻyicha bosh mutaxassisi. 1999-yildan — Rossiya Federatsiyasi Taʼlim vazirligining Oliy attestatsiya komissiyasi eksperti. 2001-yildan — yuqumli kasalliklar tarqalishiga qarshi kurash boʻyicha Boltiq dengizi davlatlari bosh vazirlarining shaxsiy vakillari guruhida Rossiya Federatsiyasi Bosh vazirining shaxsiy vakili. 2002-yildan beri — Rossiya Tibbiyot fanlari akademiyasining haqiqiy aʼzosi.